CELEX: 62011TN0650
Language: et
Date: 2011-12-19 00:00:00
Title: Kohtuasi T-650/11: 19. detsembril 2011 esitatud hagi — Dimension Data Belgium versus parlament

10.3.2012   
            
            
               ET
            
            
               Euroopa Liidu Teataja
            
            
               C 73/28
            
         19. detsembril 2011 esitatud hagi — Dimension Data Belgium versus parlament
   (Kohtuasi T-650/11)
   2012/C 73/55
   Kohtumenetluse keel: prantsuse
   
      Pooled
   
   
      Hageja: Dimension Data Belgium SA (Brüssel, Belgia) (esindajad: advokaadid P. Levert ja M. Velghe)
   
      Kostja: Euroopa Parlament
   
      Nõuded
   
   Hageja palub Üldkohtul:
   
               —
            
            
               tühistada Euroopa Parlamendi otsus, millest teavitati hagejat 18. oktoobri 2011. aasta elektronkirjaga ja millega lükati tagasi hageja pakkumus lepingu PE-ITEC-DIT-ITIM-TELSIS osale nr 1 ja otsustati sõlmida nimetatud leping osas nr 1 äriühinguga BT Belgique;
            
         
               —
            
            
               mõista kohtukulud välja Euroopa Parlamendilt.
            
         
      Väited ja peamised argumendid
   
   Hagi põhjenduseks esitab hageja neli väidet.
   
               1.
            
            
               Esimese väite kohaselt ei ole vaidlustatud otsus põhjendatud, kuna parlament ei teavitanud hagejale vastuvõetud pakkumise tunnusjooni.
            
         
               2.
            
            
               Teise väite kohaselt on parlament rikkunud läbipaistvuse kohustust, mis tuleneb finantsmääruse (1) artiklitest 89, 92, 97 ja 100 ning rakendusmääruse (2) artiklist 138, kuna ei määratlenud arusaadavalt, terviklikult ja täpselt pakkumiste hinna hindamiskriteeriume.
            
         
               3.
            
            
               Kolmanda väite kohaselt on tehtud ilmne hindamisviga pakkumiste kvaliteedi hindamiskriteeriumide kaalumisel ning rikutud on proportsionaalsuse põhimõtet ja rakendusmääruse artikli 138 lõiget 2, kuna hankija võttis arvese hindamiskriteeriumi, mille eesmärk ei olnud välja selgitada majanduslikult soodsaim pakkumine.
            
         
               4.
            
            
               Neljanda väite kohaselt on tehtud ilmne hindamisviga rahalise pakkumise kvaliteedi kaalumisel ja on rikutud rakendusmääruse artiklit 139, sõlmides vaidlusalune leping osas nr 1 äriühinguga BT Belgique, kuna viimase pakkumine oli tavatult madal, mistõttu oleks parlament pidanud selle tagasi lükkama, või tunnistama selle pakkumistingimustele mittevastavaks.
            
         
      (1)  Nõukogu 25. juuni 2002. aasta määrus (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust (EÜT L 248, lk 1; ELT eriväljaanne 01/04, lk 74).
   
      (2)  Komisjoni 23. detsembri 2002. aasta määrus (EÜ, Euratom) nr 2342/2002, millega kehtestatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 üksikasjalikud rakenduseeskirjad (EÜT L 357, lk 1; ELT eriväljaanne 01/04, lk 145).